מייקל שייבון

מייקל שייבון (באנגלית: Michael Chabon, נולד ב-24 במאי 1963) הוא סופר יהודי-אמריקאי זוכה פרס פוליצר, שכתב ספרי מתח וכן רומנים דיסטופיים ורומנים היסטוריים. שייבון נולד בוושינגטון הבירה אך גדל במדינות פנסילבניה ומרילנד במקביל, עקב גירושי הוריו. בשנים 1987–1991 היה נשוי למשוררת לולי גרות (Groth). מאז 1993 נשוי לסופרת איילת ולדמן ולהם ארבעה ילדים. מתגורר בברקלי, קליפורניה. את ספרו הראשון, "מסתרי פיטסברג", כתב כשהיה סטודנט לתואר שני באוניברסיטת קליפורניה באירווין. הספר נשלח על ידי מורו של שייבון לסוכן סופרים ללא ידיעתו ובשנת 1988, לאחר ששייבון קיבל מקדמה יוצאת דופן של 155,000 דולר עבורו, יצא הספר והפך לרב-מכר. את פרס פוליצר קיבל שייבון בשנת 2001 עבור הרומן "ההרפתקאות המדהימות של קוואליר וקליי", העוסק בקורותיהם של שני נערים יהודים בניו יורק במהלך מלחמת העולם השנייה ואחריה. רוב ספריו של שייבון עוסקים בזהות היהודית ובשואה, וכמו כן בנושאי מגדר, הורות וזיכרון. בשנת 2018 הצטרף שייבון לצוות הכותבים של עונתה הראשונה של סדרת הטלוויזיה "מסע בין כוכבים: פיקארד“, בה שימש ככותב ראשי וכמפיק בפועל. החל מ-2020 שימש יחד עם אשתו, איילת ולדמן, כמפיק בפועל של סדרת טלוויזיה של רשת שואוטיים שתיקרא "ההרפתקאות המדהימות של קוואליר וקליי", והמבוססת על ספר באותו השם של שייבון. מסתרי פיטסברג (1988), תרגמה ארנה קזין. הוצאת עם עובד, 2010. ילדי פלא (1995), תרגם עופר שור, הוצאת בבל, 2008. עובד לסרט קולנוע. ההרפתקאות המדהימות של קוואליר וקליי (2000), תרגמה אלינוער ברגר, עם עובד, 2003. פתרון סופי, או: תעלומת התוכי החטוף (2004), תרגמה אלינוער ברגר, עם עובד, 2006. איגוד השוטרים היידים (2007), תרגם משה רון, עם עובד, 2007. הספר זכה בשלושת הפרסים החשובים בתחום המדע הבדיוני והפנטזיה: פרס הוגו, פרס נבולה ופרס לוקוס. כמו כן, על ספר זה זכה שייבון בפרס סיידווייז להיסטוריה חלופית. אבירי הדרך (2007), תרגמה סמדר מילוא, עם עובד, 2011. טלגרף אווניו (2012), תרגם משה רון, עם עובד, 2016. אור ירח (2016), תרגמה מיכל אלפון, עם עובד, 2019. לילדים ולנוער סאמרלנד (2002). מדהימן (2011), תרגם תומר קרמן, עם עובד, 2013. כעורך מתח גבוה: מקסוויני'ז, מבחר סיפורים מחשמלים (2003), תרגם יצהר ורדי, הוצאת כנרת, זמורה-ביתן, 2009. חמישים 1967–2017 סופרות וסופרים מן העולם כותבים על הכיבוש, בעריכת איילת ולדמן ומייקל שייבון, ידיעות ספרים, 2017. אתר האינטרנט הרשמי של מייקל שייבון (באנגלית) מייקל שייבון, ברשת החברתית Goodreads מייקל שייבון, במסד הנתונים הקולנועיים IMDb (באנגלית) מירי פז, סופר צריך לכתוב, לא להשפיע, באתר ynet, 24 באוגוסט 2003 מאיה פלדמן, "יש משהו מרגש בלשבור טאבו", באתר ynet, 15 בספטמבר 2006 פטרישיה כהן, הניו יורק טיימס, ארץ זבת סלמון וקורות עץ, באתר הארץ, 30 באפריל 2007 שירי לב-ארי, מי רצח את מנדל שפילמן, באתר הארץ, 14 בנובמבר 2007 דפנה לוי, היהודי במכונית הספורט המרהיבה, באתר ynet, 21 בנובמבר 2008 ליאת אלקיים, תרגילי מתח, באתר הארץ, 10 בנובמבר 2009 לירז אקסלרד, עולם של גברים, באתר ynet, 1 בדצמבר 2009 מיה סלע, עכבר העיר אונליין, נער הפלא, מייקל שייבון, באתר הארץ, 4 ביוני 2010 ליאת אלקיים, "מסתרי פיטסברג" מאת מייקל שייבון, אין מדינה לאהבה, באתר הארץ, 9 ביוני 2010 נועה אסטרייכר, מסתרי שייבון: על "מסתרי פיטבסורג", באתר nrg‏, 10 ביולי 2010 יותם שווימר, אמריקני בידייש: מייקל שייבון חוגג 50, באתר ynet, 25 במאי 2013 מתי שמואלוף, בסאונה עם מייקל שייבון, תרבות וספרות "הארץ", 20 בנובמבר 2014 גילי איזיקוביץ, מייקל שייבון ואיילת ולדמן, הפאוור קאפל של הספרות האמריקאית, רוצים להציל את ישראל מעצמה, באתר הארץ, 31 במאי 2016 נסים קלדרון‏, הרומן המקושקש והמתנשא של מייקל שייבון נופל הכי רחוק מ"מובי דיק", באתר וואלה, 13 בינואר 2017 אלעד זרט, "קושנר הוא חיית המחמד היהודית של טראמפ. היו סייענים כאלה גם במחנות המוות ובגטו", באתר "ידיעות אחרונות", 6 ביוני 2017 קרולין גליק, ‏הרפורמים והקונסרבטיבים בארה"ב אימצו גישות אנטי-יהודיות וחצו קו אדום, באתר מעריב אונליין, 8 ביוני 2018 אריק גלסנר, מייקל שייבון כתב אוטוביוגרפיה. היא שקרית מהעמוד הראשון, באתר ynet, 23 במרץ 2019 ציפי שמילוביץ, אני טקסט פוליטי, באתר "ידיעות אחרונות", 3 באפריל 2019 מייקל שייבון, באתר אנציקלופדיה בריטניקה (באנגלית) מייקל שייבון (1963-), דף שער בספרייה הלאומית Nellie Andreeva, December 10 2019, ‘The Amazing Adventures of Kavalier & Clay’ Limited Series Set At Showtime As Part Of Michael Chabon & Ayelet Waldman CBS TV Studios Overall Deal הספר יצא לראשונה ב-1999 בשם "וונדר בויז", באותה ההוצאה ובאותו תרגום